Birbhom Case: ममता के आदेश पर बीरभूम हिंसा का मुख्य आरोपी TMC नेता अनारुल गिरफ्तार
ममता बनर्जी ने पुलिस को टीएमसी ब्लॉक अध्यक्ष अनारुल हुसैन को जल्द से जल्द गिरफ्तार करने का निर्देश दिया था। जिसके बाद एक्शन में आई पुलिस ने बीरभूम हिंसा के मुख्य आरोपी अनारुल हुसैन को गिरफ्तार कर लिया।
कोलकत्ताः बीरभूम हिंसा में कलकत्ता हाई कोर्ट के स्वत: संज्ञान लेने के बाद एक्शन में आई पश्चिम बंगाल पुलिस ने रामपुरहाट के टीएमसी ब्लॉक अध्यक्ष अनारुल हुसैन को गिरफ्तार कर लिया है। अनारुल हुसैन की गिरफ्तारी बीरभूम जिले के बोगतुई गांव में 8 लोगों की नृशंस हत्या के मामले में की गई है। बता दें कि सीएम ममता बनर्जी के आदेश के बाद ही अनारुल हुसैन की गिरफ्तारी की गई है। ममता बनर्जी ने आज बोगतुई गांव पहुंचकर पीड़ित परिवार से मुलाकत कर उन्हें हर संभव मदद और इंसाफ दिलाने का अश्वासन दिया था। जानकारी के मुताबिक, स्वयं ममता बनर्जी ने पुलिस को टीएमसी ब्लॉक अध्यक्ष अनारुल हुसैन को जल्द से जल्द गिरफ्तार करने का निर्देश दिया था। जिसके बाद एक्शन में आई पुलिस ने बीरभूम हिंसा के मुख्य आरोपी अनारुल हुसैन को गिरफ्तार कर लिया। दरअसल, तृणमूल कांग्रेस के ब्लॉक अध्यक्ष अनारुल हुसैन पर भीड़ का नेतृत्व करने और छह महिलाओं और दो बच्चों समेत आठ लोगों को जिंदा जलाने का आरोप है। आज जिस समय सीएम ममता ने हिंसा के पीड़ित परिजनों से मुलाकात की तो उन्होंने कहा कि "मैं चाहती हूं कि अनारुल खुद को पुलिस के हवाले कर दे। अगर वह ऐसा नहीं करता है तो पुलिस को उसे गिरफ्तार करना चाहिए।"सीएम ममता के निर्देश के बाद आरोपी अनारुल हुसैन को गिरफ्तार कर लिया गया। इसके अलावा मुख्यमंत्री ममता बनर्जी ने पीड़ितों के परिजनों को 5-5 लाख रुपये और उनके जले हुए मकानों के पुनर्निमार्ण के लिए एक से दो लाख रुपये का मुआवजा देने की घोषणा की थी। वहीं इस हिंसा में घायल हुए लोगों के इलाज का राज्य सरकार के खर्चें पर किया जाएगा। इसके अलावा ममता बनर्जी ने पीड़ित परिवारों के सदस्यों को स्थानी सरकारी नौकरी देने का भी वादा किया।